**VSOP Styremøte 09.10.2019**

Deltakere: Øyvind Eik, Odd Sømme (forfall), Tryggve Fossan, Stefan Bengtsson

Nils Aarrestad, Roald Larsen.

Sak 1: Kortur 2020.

Det er kommet forslag om å reise til Dublin. Kostnader med en slik tur må avklares før det kan tas stilling til reisetidspinkt og invitasjon til deltagelse. En hurtigarbeidende komité under Roalds ledelse med deltakelse av Kurt E. har arbeidet med dette. Basert på blant annet innspill fra medlemmer er det følgende alternativer som er forelagt styret.

1. Dublin vil koste ca 17500 pr par
2. Riga med korforbundet. Her er det eget byrå som håndterer påmelding slik at priser ikke foreligger. Stefan har kjennskap til disse arrangementene og mener bestemt at disse er på et nivå som ligger godt over det nivå VSOP er på.
3. Langesund har kortreff i februar noe som er uaktuellt for VSOP. De har og en shantyfestival som vil være ok for VSOP, men det vil gå mye tid med til reising og med hotell og transport lokalt i Langesund vil dette sannsynligvis bli dyrt
4. Haugesund vil koste ca 4500 pr par og ble foretrukket som reisemål for 2020. Avholdes 4-7 Juni. Roald og Kurt drar dette videre.

Sak 2: Ansvar for utstyr på opptredener etc.

Dette tilligger 1 bassene ut året.

Sak 3: Klær og andre artefakter.

Avklare hva vi har med logoer på. Nils kontaktet Thor for en vareopptelling. Det er kun en genser på lager, ingen jakker, og diverse Piquetskjorter. Vi må vurdere å kjøpe inn mer. Hatter hos Salomonsen blir ikke tatt inn igjen før til våren. Stetson fabrikerer ikke nye før. Sko kjøpes på Madla Amfi, og bukse kan kjøpes på Helsebutikken i Lard Hertervigsgate 3A

Sak 4: Ansvar for Noter og elektronisk tilgjengelighet av disse.

Stefan opplyser at han har det meste elektronisk og på litt sikt kan gjøre det tilgjengelig på WEB (hjemme)siden vår. Koret må ta en opptelling dog og se at vi har nødvendige antall av originaler for ikke å komme i konflikt med regelverket. Stefan vil rådgi oss på dette området. Ansvaret ligger dog hos koret ved Formann og Styre. Denne saken står uforandret.

5. Mulige opptredener

Vi undersøker også om vi kan komme på Lervig sykehjem for å synge enten en onsdag i forbindelse med øvingsdagen vår eller en Lørdag på tidlig ettermiddag. Nils tar kontakt med Lervig.

Øyvind sjekker mulighetene for betalte oppdrag på kjøpesentere og restauranter (Heidis Bier og Irsk på Røde Sjøhus.)